স্পেন একবারই বিশ্বকাপ জিতেছে। আর রাউল স্পেনের হয়ে খেলেছেন ১০ বছর। তবে, কখনোই জাতীয় দলের হয়ে বড় কোনো সাফল্য পাননি। ১৯৯৮ বিশ্বকাপে স্পেন প্রথম পর্ব থেকে ছিটকে যায়, ২০০২ সালে খেলে কোয়ার্টার ফাইনাল, আর ২০০৬ সালে দ্বিতীয় রাউন্ডে গিয়ে বাদ পড়ে। তবে বিশ্বকাপ জয়ের সকল গুণাবলিই ছিল রাউলের মধ্যে। তিনি রিয়াল মাদ্রিদের মূল দলে খেলা সর্বকনিষ্ঠ ফুটবলার। মাদ্রিদিস্তাদের হয়ে তার অভিষেক হয় ১৯৯৪ সালে। ক্লাবটিতে তিনি ছিলেন টানা ১৬ বছর। ৭০০টির ওপর ম্যাচ খেলেছেন রিয়ালে, করেছেন ৩০০’র বেশি গোল। কেবল উয়েফা চ্যাম্পিয়ন্স লিগেই তার গোল সংখ্যা ৭১ টি! শুধু পারেননি বিশ্বকাপ জিততে।